Source: http://tuottavamaa.net/forum/index.php?topic=721.0;prev_next=prev
Timestamp: 2018-12-15 18:44:32+00:00
Document Index: 9947028

Matched Legal Cases: ['tuomioistuin ', 'tuomioistuin ', 'kko ', 'kko ', 'tuomioistuin ', 'tuomioistuin ']

Kirjoittaja Aihe: Kasvinjalostuksen uusi aikakausi (Luettu 14128 kertaa)
« Vastaus #150 : 10.10.18 - klo:06:02 »
Hallituksen esityksessä, uuden siemenlain perusteluissa, todetaan uudesta geenitekniikasta tilanne:
https://www.eduskunta.fi/FI/vaski/HallituksenEsitys/Sivut/HE_172+2018.aspx
Uusista kasvinjalostusmenetelmistä käydään Euroopan unionissa keskustelua siitä, kuuluvatko genominmuokkausmenetelmillä (genomieditointi, uudet jalostustekniikat, New Breeding Techniques, NBT’s) muunnetut organismit geenitekniikkasääntelyn piiriin. Uusilla tekniikoilla voidaan muokata geenien osia siten, ettei vierasta DNA:ta siirry muokattuun organismiin. Tällöin muokattu organismi ei näyttäisi täyttävän Euroopan unionin lainsäädännössä annettua muuntogeenisen organismin määritelmää. Samanlaisia pistemutaatioita tapahtuu myös luonnossa, eikä jälkeenpäin ole mahdollista varmentaa, oliko kyseessä tekniikan käyttö vai spontaani mutaatio. Tällaisen tekniikan käyttöä ei voida käytännössä valvoa. Euroopan Unionin tuomioistuin antoi 25.7.2018 päätöksensä Ranskan ennakkoratkaisupyyntöön mutageneesitekniikoista. Päätöksen mukaan uudet mutageneesitekniikat kuuluvat EU:n geenitekniikkadirektiivin soveltamisalaan. Jäsenvaltioilla on oikeus kansallisesta säännellä myös perinteisiä mutageneesitekniikoita edellyttäen, että kansalliset säädökset eivät ole ristiriidassa EU:n lainsäädännön kanssa.
Niin siinä vain todetaan, että Suomellakin on oikeus kieltää myös uuden geenitekniikan käyttö alueellaan, ja myös sen tuloksena syntyneiden siementen käyttö. Vaikka asiaa on mahdotonta valvoa.
Onko seuraavassa rikoslakiuudistuksessa mukana ehdotus, että rikollisuuden vähentämiseksi kaiken pahan alkusyy, pahat ajatukset, kielletään?
« Viimeksi muokattu: 31.10.18 - klo:08:41 kirjoittanut Heikki Jokipii » tallennettu
« Vastaus #151 : 25.10.18 - klo:06:43 »
Eurooppalaisten tiedemiesten hätähuuto uuden geenitekniikan ja eurooppalaisen kasvinjalostuksen puolesta:
Der Aufschrei der europäischen Gen-Gelehrten
Tuossa saksaksi, mutta varmaankin tuosta tulee uutisia myös muilla kielillä. Sen verran merkittävästä joukosta on kyse:
Wird Europa in der Landwirtschaft total abgehängt? 75 akademische Institute quer über den Kontinent, führende Forscher der Pflanzenzüchtung, schlagen nach dem jüngsten Gen-Urteil gemeinsam Alarm.
« Viimeksi muokattu: 25.10.18 - klo:06:53 kirjoittanut Heikki Jokipii » tallennettu
« Vastaus #152 : 27.10.18 - klo:07:58 »
Tulihan tuosta em. vetoomuksessa juttua englanniksikin:
Suomeksi en ole uutista vielä nähnyt. Oli paperissa suomalaistenkin allekirjoitukset: Helsingin ja Turun yliopistoista, VTT:ltä ja Lukesta.
Ja huomattava määrä allekirjoituksia tuli muuten Saksasta, saksalaisilta tieteellisiltä organisaatioilta!
« Viimeksi muokattu: 27.10.18 - klo:08:21 kirjoittanut Heikki Jokipii » tallennettu
« Vastaus #153 : 31.10.18 - klo:08:28 »
Tämä on tuosta erillinen suomalaisten tiedemiesten vetoomus, vieraskolumni 29.10.2018 Maaseudun Tulevaisuudessa:
EU:n tuomioistuin ei tee oikeutta genomieditoiduille viljelykasveille Euroopassa
Lainaan siitä vain tämän, vaikka mieleni tekisi lainata kaikki:
Päätös on tieteellisesti kestämätön, mahdoton valvoa ja vahingoittaa eurooppalaisia viljelijöitä, elintarviketuottajia, kuluttajia ja ympäristöä. Päätös korostaa tarvetta uudistaa biotalouden sääntelyä ja kohdistaa se teknologian sijasta jalostuksen lopputulokseen.
Hyvä, todella hyvä iskevä teksti. Nyt olisi aika jonkun suomalaisen MEPin tai muun poliitikon tulla ulos kaapista. Suomen edustajalle EU:n ministerikokouksessakin se erinomaisesti sopisi!
« Viimeksi muokattu: 31.10.18 - klo:14:37 kirjoittanut Heikki Jokipii » tallennettu
« Vastaus #154 : 03.11.18 - klo:03:30 »
Tämä on jännittävää. Kapinoiko Hollannin maatalousministeri EU:ta vastaan?
Dutch agriculture minister Carola Schouten is considering allowing experiments involving a ‘light form’ of crop genetic modification even though the practice is banned by the European Commission, the Volkskrant reported on Wednesday. This summer the European Court ruled that the CRIPR-Cas technique for gene-editing crops should be subject to the same stringent regulations as conventional genetically modified (GM) organisms. Despite this, Schouten told the paper in an interview she wants explore the possibilities offered by CRIPR-Cas, which does not involve mixing dna from different species but speeds up the process of crop breeding by removing ‘weak’ bits of dna.
Ehkei sentään. Mutta hän aikoo sallia kokeilut geenieditoinnilla, ja edistää niitä maassa. Ovatko tällaiset kokeilut nyt kiellettyjä, tarvitaanko niihinkin nyt EU:n erityislupa? Jonkunhan täytyy kuitenkin Euroopassa kokeilla myös siinä tapauksessa, että jokin lajike kielletään?
Mutta edellisenkin puheenvuoroon viitaten, tuossa olisi kyllä mallia Suomenkin ministerille!
« Viimeksi muokattu: 03.11.18 - klo:04:59 kirjoittanut Heikki Jokipii » tallennettu
« Vastaus #155 : 05.11.18 - klo:05:57 »
Samaan aikaan toisella puolella maapalloa. 13 maata on tehnyt (kauppa)sopimuksen, WTO:n "sateenvarjon" alla maatalouden kehittämisestä, jossa myös otettiin kantaa uuteen geenitekniikkaan:
Sopijaosapuolina USA ja muutkin pääosin Amerikan mantereen maita. Mutta mukana on myös maita Aasiasta ja Afrikasta sekä Australia.
Mutta yksi on joukosta poissa. EU:ta siellä ei näy.
« Viimeksi muokattu: 14.11.18 - klo:21:25 kirjoittanut Heikki Jokipii » tallennettu
« Vastaus #156 : 10.11.18 - klo:08:35 »
Tässä tulee esille ...
... kieltämättä luova ehdotus (tuleeko se luomuväeltä?):
Eli kehitettäisiin systeemi, jossa geenieditointia käyttävät jalostajat velvoitettaisiin lisäämään tuotteeseensa molekuläärisen tagin eli merkin siitä, että menetelmää on käytetty. Ja näin voitaisiin ne erottaa tavanomaisesti jalostetuista.
Ehdotuksen luovuudesta huolimatta sen (käytännölliset) heikkoudet ovat ilmeisiä, kuten jo tuossa artikkelissa huomataan.
Eräs niistä on lisäksi tietysti heti se, että jos tuollainen systeemi saataisiinkin velvoittavaksi EU:ssa, noudattaisivatko sitä muut, esim. edellisessä puheenvuorossa mainitut 13 maata.
« Viimeksi muokattu: 10.11.18 - klo:09:12 kirjoittanut Heikki Jokipii » tallennettu
« Vastaus #157 : 13.11.18 - klo:07:19 »
Tällainen uuden geenitekniikan ylistys oli päässyt vieraskolumnina Maaseudun Tulevaisuuden sivuille. Seppo Vuokko:
Kunpa saisi hyviä tomaatteja!
Tukee hyvin edellä 31.10.18 mainittua tiedemiesten vetoomusta. Voi ehkä sanoa, että kansalaisen ja kuluttajan näkökulmasta, vaikka Vuokko on tiedemies itsekin. Tässä on tiedettä mutta myös kuluttajan harmistusta:
Tomaatin koko genomi luettiin, selvitettiin eri geenien yhteyttä tomaatin ominaisuuksiin ja verrattiin viljeltyjä lajikkeita tomaatin kanta-muotoihin.
Villeissä tomaateissa maku oli voimakas ja hedelmälle värin antavaa lykopeenia jopa kaksi kertaa enemmän kuin viljelyissä lajikkeissa.
Kun tiedettiin, mistä geeneistä väri ja maku johtuivat, voitiin geenit siirtää hyväsatoisiin lajikkeisiin. Tuloksena oli joukko uusia maukkaita ja värikkäitä lajikkeita.
Oli vain yksi ongelma: niitä ei saa ottaa viljelyyn eikä niiden hedelmiä myydä. EU-tuomioistuin päätti heinäkuussa pitää niitäkin muuntogeenisinä tuotteina, jollaisia ei päästetä Euroopan unionin markkinoille.
Sen verran epätarkkuuttta ilmaisussa tuossa mielestäni kyllä on, että geenieditoinnissa ei varsinaisesti, fyysisesti siirretä geenejä lajikkeesta toiseen. Vaikka tieto muutettavasta geenistä siirtyykin.
« Viimeksi muokattu: 13.11.18 - klo:09:27 kirjoittanut Heikki Jokipii » tallennettu
« Vastaus #158 : 14.11.18 - klo:15:01 »
Nyt tässä asiassa on tullut painetta EU-komission omien tieteellisten neuvonantajien suunnasta:
Samasta englanniksi, Euraktiv:
Kaipa tuosta pian kerrotaan Suomessakin, suomeksikin.
« Viimeksi muokattu: 14.11.18 - klo:15:07 kirjoittanut Heikki Jokipii » tallennettu
« Vastaus #159 : 28.11.18 - klo:08:54 »
Toivottavasti tämä onneton kokeilu ...
... ei aiheuta yleistä epäluuloa geenieditointia, "geenisaksia" kohtaan. Toivottavasti asiat osataan pitää erillään ja yleisesti ymmärretään, ettei kasvinjalostukeen eikä edes tuotantoeläinten jalostukseen liity tuollasia eettisiä ongelmia.
Kieltämättä tämä on totta kaiken geenieditoinnin suhteen:
Suuri huoli on se, että geenimuokkaustekniikka on käytännössä kenen tahansa osaavan tutkijan saatavilla. Kärjistetysti kuka vain, joka on harjoitellut tekniikkaa ja jolla on käytössä hedelmällisyyslaboratorio, voisi alkaa muunnella ihmisalkioita.
Crispr-cas9-muokkausreagensseja myydään tutkimuskäyttöön vain muutamilla satasilla.
Tekniikan edullisuus on yksi syy siihen, että geenisaksista on tullut niin mullistava työkalu. Kaupasta voi valmiiksi tilata leikkaavan proteiinin ja halutun dna:n muutostyökalun.
Mutta kasvinjalostuksessa se on huolestuttavaa oikeastaan vain luomuväen kannalta (vrt. edellä 10.11.18 ja aiemminkin). Ja paradoksaalisesti ehkä myös jalostuksen suuryhtiöiden (Bayer/Monsanto jne.) kannalta.
« Viimeksi muokattu: 28.11.18 - klo:09:25 kirjoittanut Heikki Jokipii » tallennettu
« Vastaus #160 : 06.12.18 - klo:07:44 »
Mielenkiintoista, mitä tässä nyt tapahtuu:
Sveitsihän ei ole EU:n jäsen, ja voi siis periaatteessa tehdä sääntönsä geenieditoinnin säätelystä täysin riippumatta siitä mitä EU tekee. Tai tässä tapauksessa ehkä: on tekemättä.
Mutta kovin suurta toivoa ei ehkä siitä ole, että siellä päädyttäisiIn meitä ja tiedemiehiä miellyttävään ratkaisuun. Maa on hyvinkin luomuhenkinen, ja tähän asti on ollut näin:
In Switzerland, until 2021, a GM moratorium applies. The Genetic Engineering Act has been in force since 2004.
Eli maassa on toistaiseksi kielletty kaikki GMO-tekniikka. Pienen pieni mahdollisuus on toki olemassa, ettei uutta geenitekniikkaa uudessa laissa luokiteltaisi sellaiseksi. Jos näin onnellisesti kävisi, niin olisihan se toki ns. piikkinä lihassa EU:n päättäjille.
Tuollainen maa voisi tietysti olla myös EU:sta eronnut Britannia. Mutta kuinka siinä Brexitissä ylipäänsä käy, sitäkään ei nyt pysty nyt kukaan sanomaan.
« Viimeksi muokattu: 06.12.18 - klo:08:37 kirjoittanut Heikki Jokipii » tallennettu
« Vastaus #161 : 11.12.18 - klo:04:48 »
Myös Luke tämän artikkelin julkaisemalla ilmoittaa, että sekin ymmärtää tämän hyvin:
Artikkeli esittelee sitten erilaisia potentiaalisia genomieditoinnin sovelluksia, isoista jutuista vähäisempiin.
Siinä esitetään tämä ennustus (lihav. HJ):
Tai sitten olisi myös geenieditoiduille tuotteille luotava samanlaiset jakomieliset markkinat kuin GMO-tuotteille: erikseen lupa käyttää ja myydä lopputuotetta, erikseen lupa viljellä. Ja vielä eri instanssi ko. luvat antamassa tai epäämässä! Ei, ei taida siitäkään tulla mitään, koska noita tuotteita ei voida jäljittää. Niinpä tuo seuraus, tuontikielto koko maahan, olisi tuossa tapauksessa todennäköinen seuraus.
Edellä 26.08.18 meillä onkin jo alustava lista niistä maista, joista ei sitten tuossa tulevaisuudessa elintarvikkeita Suomeen tule.
Ja tässä sitten koko artikkelin loppulause, johtopäätös:
Tuossa voi olla vain siten hieman eri linjoilla, että nyt voi suorastaan vaatia, että EU itse tekee asiassa uuden, itsenäisen päätöksen, eikä vetäydy sen taakse, miten tuo tuomioistuin vanhaa lakia tulkitsee.
« Viimeksi muokattu: 11.12.18 - klo:12:02 kirjoittanut Heikki Jokipii » tallennettu